Sergei Slonimski

pienoiskuva
Sergei Mihailovitš Slonimski (; 12. elokuuta 1932 – 9. helmikuuta 2020 Pietari) oli venäläinen säveltäjä.Sergey Mikhaylovich Slonimsky AllMusicDeath of a rebel Soviet composer, 88 Slipped Disc

Slonimski syntyi kirjailija Mihail Slonimskin perheeseenSergei Slonimsky ReMusik.org ja oli Nicolas Slonimskin sisaruksenpoika. Slonimski opiskeli Orest Evlahovin ja Vladimir Nilsenin johdolla Pietarin konservatoriossa, josta valmistui vuonna 1955. Hän oli suorittanut opintoja myös Moskovassa vuosina 1943–1950. Hän liittyi Pietarin konservatorion henkilökuntaan sävellysopettajana vuonna 1959. Slonimski sai Venäjän SFNT:n kansantaiteilijan arvon vuonna 1987 ja Venäjän valtionpalkinnon vuonna 2001. Hänen johdollaan opiskelivat muiden muassa Vladislav Tšernušenko, Vasili Sinaiski ja Juri Simonov. Hän opetti myös kolmansista maista tulleita opiskelijoita.

Slonimski sai vaikutteita eri aikakausilta ja myös jazzista, rockista sekä kansanmusiikkiperinteistä. Hän yhdisteli läntisiä ja slaavilaisia piirteitä toisin kuin monet aikalaiset, joista esimerkiksi Alfred Schnittkeen ja Edison Denisoviin vaikuttivat enemmän läntiset, Georgi Sviridoviin ja Valeri Gavriliniin slaavilaiset. Slonimskin tuotantoon kuuluu esimerkiksi kahdeksan oopperaa, 34 sinfoniaa, kamarimusiikkia, balettia, oratorioita, musiikkia kansansoittimille ja pedagogisia sävellyksiä lapsille. 1960-luvulla Slonimski teki myös kaksitoistasäveljärjestelmällä laadittuja sävellyksiä, joihin hallinto ei kuitenkaan suhtautunut suopeasti.

 Lähteet 

Luokka:Venäläiset säveltäjät
Luokka:Oopperasäveltäjät
Luokka:Vuonna 1932 syntyneet
Luokka:Vuonna 2020 kuolleet